จัดปฏิบัติธรรมเข้มสมัครบวชวัดไร่ขิงถวาย ร.9
วัดไร่ขิง จ.นครปฐม โดยศูนย์ปฏิบัติธรรมคณะสงฆ์ จ.นครปฐม ร่วมกับสำนักงานพระพุทธศาสนาแห่งชาติ (พศ.) จัดพิธีมอบผ้าไตรแก่ผู้เข้าบรรพชาอุปสมบทหมู่ จำนวน 170 คน ในโครงการบรรพชาอุปสมบทหมู่ 1,000 รูป อุทิศถวายเป็นพระราชกุศลเนื่องในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพล อดุลยเดช รุ่นที่ 4 โดยมีพระเทพศาสนาภิบาล (แย้ม กิตฺตินฺธโร) เจ้าอาวาสวัดไร่ขิง รองเจ้าคณะ จ.นครปฐม เป็นประธานฝ่ายสงฆ์ พ.ต.ท.พงศ์พร พราหมณ์เสน่ห์ ผอ.พศ. เป็นประธานฝ่ายฆราวาส,พระเทพศาสนาภิบาลกล่าวว่า ผู้เข้าร่วมโครงการ แม้จะมีเวลาบวชเพียง 15 วัน แต่การปฏิบัติจะต้องเข้ม ทั้งการตรวจหลักฐาน ต้องมีใบรับรองแพทย์ และต้องผ่านการคัดกรองจากฝ่ายเจ้าหน้าที่ตำรวจอีกด้วย จึงขอให้ภาคภูมิใจในสิ่งที่ท่านมีความตั้งใจกระทำความดีถวายเป็นพระราชกุศลแด่พระบาท สมเด็จพระปรมินทรมหาภูมิพลอดุลยเดช,พระมหา ดร.ไกรวรรณ์ ชินทตฺติโย หัวหน้าศูนย์ปฏิบัติธรรมฯ กล่าวว่า การรับสมัครเข้าบรรพชาอุปสมบทรุ่นที่ 4 นี้ มีผู้สมัครเป็นจำนวนมาก แต่ต้องจำกัดรับไว้เพียง 170 คน ซึ่งมีทั้งประชาชนทั่วไป และเจ้าหน้าที่ส่วนราชการ รวมทั้งเจ้าหน้าที่องค์กรต่างๆ โดยหลังจากอุปสมบทแล้วจะเข้ารับการอบรมและปฏิบัติธรรมที่ศูนย์ปฏิบัติธรรมคณะสงฆ์ จ.นครปฐม ถ.พุทธมณฑลสาย 8 เป็นเวลา 15 วัน.
วัดไร่ขิง จ.นครปฐม โดยศูนย์ปฏิบัติธรรมคณะสงฆ์ จ.นครปฐม ร่วมกับสำนักงานพระพุทธศาสนาแห่งชาติ (พศ.) จัดพิธีมอบผ้าไตรแก่ผู้เข้าบรรพชาอุปสมบทหมู่ จำนวน 170 คน ในโครงการบรรพชาอุปสมบทหมู่ 1,000 รูป
รัชกาลที่9,ในหลวง ร.9,พระราชพิธีถวายพระเพลิงพระบรมศพ,ส่งใจสู่ฟ้าอาลัยพ่อ,อุปสมบทหมู่,ข่าวรัชกาลที่9